قربان جیلانی

قربان جیلانی  (پیدائش: 18 ستمبر، 1938ء - وفات: 30 اکتوبر، 1996ء) پاکستان سے تعلق رکھنے والے ٹیلی وژن، فلم اور ریڈیو کے معروف اداکار تھے۔

 حالات زندگی 
قربان جیلانی 18 ستمبر، 1938ء کو حیدرآباد، سندھ، برطانوی ہندوستان میں پیدا ہوئےپاکستان کرونیکل: عقیل عباس جعفری، ص 786، ورثہ / فضلی سنز، کراچی، 2010ءقربان جیلانی، آئی ایم بی ڈی ڈاٹ کام۔ انھوں نے 1959ء میں ریڈیو پاکستان حیدرآباد اسٹیشن سے اپنی فنی زندگی کا آغاز کیا۔ بعد ازاں ریڈیو پاکستان کراچی اسٹیشن سے بھی اپنے فن کا مظاہرہ کرتے رہے۔ پاکستان ٹیلی وژن کے قیام کے بعد انھوں نے ٹیلی وژن کے متعدد اردو اور سندھی ڈراموں میں کام کیا جن میں انکل عرفی اور دیواریں کے نام سرفہرست ہیں۔ انھوں نے 16 فلموں میں بھی اداکاری کے جوہر دکھائے جن میں 8 فلمیں اردو، 7 فلمیں سندھی اور ایک پنجابی زبان میں بنائی گئی تھی۔ انھوں نے ریڈیو، ٹیلی وژن اور اسٹیج کے فن کاروں کے حقوق کے تحفظ کے لیے ایکٹر ایکویٹی کے نام سے ایک تنظیم بھی بنائی تھی۔

 وفات 
قربان جیلانی 30 اکتوبر، 1996ء میں کراچی، پاکستان میں انتقال کر گئے۔ وہ گلشن اقبال کے قبرستان میں آسودۂ خاک ہیں۔

 حوالہ جات 

زمرہ:1938ء کی پیدائشیں
زمرہ:1996ء کی وفیات
زمرہ:بیسویں صدی کے پاکستانی مرد اداکار
زمرہ:پاکستانی مرد فلمی اداکار
زمرہ:پاکستانی مرد ٹیلی ویژن اداکار
زمرہ:پاکستانی مسلم شخصیات
زمرہ:حیدرآباد، سندھ کی شخصیات
زمرہ:سندھی شخصیات
زمرہ:کراچی کے مرد اداکار